########## Ламаздаранг Ламаздаранг даран I иллакхаш Ламаз даран г I иллакхаш г I иллакхаш

Хьайн дегIа тIера цIена йоцу хIума айхьа дIайаьккхинчул тIаьхьа, ламаз а эцначул тIаьхьа, духар а, ламазан меттиг а айхьа дIацIандинчул тIаьхьа, Iоврат а айхьа цIонганна тIера голаш тIекхаччалц дIакъевлинчул тIаьхьа хьо дIахIотта къилбехьа а верзе, хьайн ши ког жимма дIасабахийтина а болуш - тIеттIа а ца  ➢ бохуьйтуш и шиъ - нислой дIа а хIотте ахь деша Къул аIýзу бироббиннáс олу сурат, къинхетамах генадаьккхинчу шайтIанах хьой ларвалийтархьама. Хьайн дагчу даийта хьой ламаз дан гIерташ хилар, ахь иза паргIатдаккха массо шеконех а, ойланех а. Ахь ойла йе, хьой хьанна хьалха хIуттуш ву а, хьой хьаьнца къамеле вала везаш ву а! Эхь хетийла хьуна, хьайн Элаца къамеле вала, Цуьнга дирзина доцучу дагца, дуьненан шеконех а, дегIамарзонийн боьхаллех а буьзна болчу кийраца. Лекха хинволу АллахIана хьан къайленаш гуш хилар, хьан Хьуна хаийла, хаийла, дагчу Иза хьожуш хилар. Дала хьан ламаз къобал даран барам - хьо Цунна хьаставалар а, хьо Цунна муьтIахь хилар ахь гучудаккхар а, Цунна хьалха хьо эсала хилар а, Цуьнга воьрзуш хилар а бу хьуна. Ахь Iибадат де Цунна хьайн ламазца, хьайна Иза гуш волуш санна - хьуна Иза хIинца гуш вацахь а, Цунна хьо гуш ву хьуна. Ткъа нагахь санна хьан дог ламазана тIе ца дерзахь, хьан меженаш цу балхана тен ца техь, хьуна хаийла, Лекха хинволчу Делан сийлахьалла хьуна кIеззиг йоьвзаш хиларна ду хьуна иза. Цундела, ахь дагадаийта, хьайн цIийнах уггар лараме стаг, ахь ламаз муха дохьожуш, хьоьга хьожуш хилча муха хир вара хьо? Оцу меттехь хьан дог тIедоьрзур дара, хьан меженаш дIатуьйр йара! ТIаккха хьо вист хила хьайга, ахь ала: «ХIай вочунна тIедирзина долу са! Эхь ца хета хьуна Хьо кхоьллина волу Хьан Эла хьоьга хьоьжуш хилча? Шегахь хьуна бан пайда а боцуш, йа дан зен а доцуш волу Цуьнан кегийчу лайшха цхьа лай хьайга хьожуш хилча меженаш дIатийра хьан, ламаз а хазделира хьан. Хьуна хаа ма - хаьа Иза хьайга хьожуш хилар, хIетте а Цуьнан Воккхаллийна хьаста ца ло хьо!! И Лекха хинволу Дела лахара ву - те хьуна гергахь, Цуьнан лайшха цхьана адамал? Ма тамашийна чIогIа ду - кх хьан дозанал тIехдалар а, хьан ца кхетам а! Ма тамашийна доккха ду - кх ахь айхьа хьайца лаьцна долу мостагIалла!» Ахь дарба де хьайн дагна и санна долчу бахьанашца, тIаккха хьан ламазехь хьоьца цхьаьна хила а мега хьуна иза. Ахь динчу ламазах хьуна хуьлуш пайда бац хьуна, хьой кхета а кхеташ, ойла а еш ахь динччул бен. Ткъа ахь даьссачу дагца а, дукха вицваларца а дина долу ламаз Деле ахь гечдар деха дезаш ламаз ду, шена тIера кхечу дикчу гIуллакхашца каффарат дан дезаш а ду. Хьан дог ламаз тIедирзинчул тIаьхьа, къамат дар Iад ма дита ахь - хьо хьой цхьаъ хилахь а -. Нагахь санна хьо жамаIатца ламаз дан собар деш хилахь, азан де ахь, тIаккха къамат де ахь. Къамат динчул тIаьхьа ниййат де ахь, хьайн дагчохь олуш: «Делкъа парз ламаз Лекха хинволчу Делан доьхьа до ас». И ниййат хьайн дагчохь хилийта ахь, ламаз дIадоьхкуш такбир (АллóхIу акбар) олучу хенахь, и аьлла валлалц хьайн дагчура дIа а ма далийта ахь ниййат. Такбир олучу хенахь, охьахецна долчура ахь хьалаайде хьайн ши куьг белаш тIекхаччалц, керайаккъаш дIайиллина а йолуш, пIелгаш дIанисдина а долуш - уьш тIеттIадахийта гIерта а, йа дIасадахийта гIерта а оьшуш дац хьуна -. Иштта и ши куьг хьалаайде ахь, хьайн нана ши пIелг лерган дуьмеш тIе а кхочуьйтуш, хьайн вукха пIелгийн